
ŠAKIŲ RAJONO SAVIVALDYBĖS TARYBA

SPRENDIMAS

DĖL PROJEKTO „GRIŠKABŪDŽIO KULTŪROS CENTRO STOGO REMONTAS“
2013 m. lapkričio 28 d. Nr. T-397
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies ir Žemės ūkio ministro 2009 m. kovo 19 d. įsakymu Nr. 3D-183 „Dėl Lietuvos kaimo plėtros 2007–2013 metų programos priemonės „Kaimo atnaujinimas ir plėtra“ įgyvendinimo planavimo būdu taisyklių patvirtinimo“ bei 2013 m. kovo 26 d. įsakymo Nr. 3D-224 redakcija „Dėl Žemės ūkio ministro 2009 m. kovo 19 d. įsakymo Nr. 3D-183 „Dėl Lietuvos kaimo plėtros 2007-2013 metų programos priemonės „Kaimo atnaujinimas ir plėtra“ įgyvendinimo planavimo būdu taisyklių patvirtinimo“ pakeitimo (Žin., 2009, Nr. 3-1257; 2013, Nr. 33-1628), nusprendžia:


1. Rengti ir teikti projekto „Griškabūdžio kultūros centro stogo remontas“ paraišką Lietuvos kaimo plėtros 2007-2013 m. programos priemonės „Kaimo atnaujinimas ir plėtra“ (planavimo būdu) finansavimui, numatant projekto išlaidas finansuoti Europos žemės ūkio garantijų fondo (restruktūrizavimo fondo) lėšomis.


2. Užtikrinti reikiamą ne mažesnį kaip 20 proc. projekto bendrafinansavimą piniginėmis ir (arba) įnašu natūra (nekilnojamuoju turtu) partnerio lėšomis.


3. Užtikrinti, kad šis projektas nebuvo ir nebus įgyvendinamas nei pagal vieną iš toliau išvardintų priemonių: Lietuvos Respublikos vidaus reikalų ministerijos įgyvendinamą Sanglaudos skatinimo veiksmų programos priemonę „Prielaidų spartesnei ūkinės veiklos diversifikacijai kaimo vietovėse sudarymas“, Lietuvos kaimo plėtros 2007-2013 m. programos priemonę „Kaimo atnaujinimas ir plėtra“ (LEADER būdu) ar pagal kitas EB fondų, Programos ar nacionalinių programų lėšomis įgyvendinamas programas.


4. Įpareigoti rajono savivaldybės administracijos direktorių Juozą Puodžiukaitį pasirašyti visus su projektu susijusius dokumentus.


5. Skirti rajono savivaldybės administracijos Regioninės plėtros skyriaus projektų koordinatorę Janiną Povilaitytę atsakinga už projekto „Griškabūdžio kultūros centro stogo remontas“ paraiškos parengimą, pateikimą ir projekto įgyvendinimą ir rajono savivaldybės Centralizuotos buhalterijos buhalterę Danutę Bagdanavičienę atsakingą už finansinę projekto dalį.


6. Patvirtinti, kad projektas ,,Griškabūdžio kultūros centro stogo remontas“ yra įtrauktas į Šakių rajono savivaldybės 2011-2017 plėtros strateginį planą.

